'ভাৰতবৰ্ষক সমৃদ্ধিশালী কৰি তুলিবলৈ অটল বিহাৰী বাজপেয়ীয়ে প্ৰচেষ্টা চলাইছিল। ভাৰতবৰ্ষক বিশ্বৰ দৰবাৰত প্ৰতিষ্ঠা কৰিবৰ বাবে তেওঁৰ প্ৰচেষ্ঠা গুৰুত্বপূৰ্ণ আছিল।' এই মন্তব্য প্ৰাক্তন মুখ্য মন্ত্ৰী প্ৰফুল্ল কুমাৰ মহন্তৰ।
আজি নগাঁও শ্বহীদ ভৱনত বিজেপিৰ নগাঁও জিলা সমিতি আৰু স্থানীয় বিধায়ক ৰূপক শৰ্মাৰ উদ্যোগত প্ৰয়াত প্ৰাক্তন প্ৰধান মন্ত্ৰী অটল বিহাৰী বাজপেয়ীৰ স্মৃতিত অনুষ্ঠিত ৰাজহুৱা শ্ৰদ্ধাঞ্জলি অনুষ্ঠানত অংশগ্ৰহণ কৰি মহন্তই কয় যে বাজপেয়ী এগৰাকী নিস্বাৰ্থ ব্যক্তি আছিল।
আনহাতে বাজপেয়ীক এগৰাকী ৰসাল ব্যক্তি বুলি উল্লেখ কৰি মহন্তই বাজপেয়ীৰ কবিতা অসমৰ শিক্ষানুষ্ঠানসমূহৰ পাঠ্যক্ৰমত অন্তৰ্ভুক্ত কৰিবলৈ অসম চৰকাৰক দাবী জনায়।
অনুষ্ঠানত অংশগ্ৰহণ কৰি শক্তি বিভাগৰ ৰাজ্যিক মন্ত্ৰী তপন কুমাৰ গগৈয়ে কয় যে বাজপেয়ীয়ে সঁচা অৰ্থত অসমক ভাল পাইছিল। অসম আন্দোলনক ৰাষ্ট্ৰীয় পৰ্যায়লৈ নিয়াৰ বাবে পৰিস্থিতি অধ্যয়ন কৰিবলৈ তেওঁ অসমলৈ আহিছিল। বাজপেয়ীয়ে অসমৰ বাবে কৰা কাম আমি সকলোৱে মনত ৰাখিব লাগিব।
দল-মত নিৰ্বিশেষে সকলো নেতৃস্থানীয় লোকে অংশগ্ৰহণ কৰা উক্ত অনুষ্ঠানত বিজেপিৰ ৰাজ্যিক সাধাৰণ সম্পাদক ফণীন্দ্ৰনাথ শৰ্মা, বিধায়ক ডিম্বেশ্বৰ দাস, আৰ এছ এছৰ নৱ কুমাৰ বৰুৱা, সাহিত্যিক ড০ দিলীপ বৰুৱা, ৰতিমোহন নাথ আদিয়ে ভাষণ প্ৰদান কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
